PROJEKTS

LATVIJAS REPUBLIKAS MINISTRU KABINETS

2012.gada Noteikumi Nr.

Rīgā (prot. Nr. .§)

**Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem**

Izdoti saskaņāar Izglītības likuma

14.panta 19.punktu un

Vispārējās izglītības likuma

4.panta 11.punktu

**I. Vispārīgais jautājums**

1. Noteikumi nosaka:

1.1. valsts standartu pamatizglītībā, kas nosaka pamatizglītības programmu galvenos mērķus un uzdevumus, pamatizglītības obligāto saturu, izglītojamo iegūtās pamatizglītības vērtēšanas pamatprincipus un kārtību;

1.2. pamatizglītības mācību priekšmetu standartus, kas nosaka mācību priekšmetu galvenos mērķus un uzdevumus, mācību priekšmetu obligāto saturu, pamatprasības attiecībā uz mācību priekšmetu apguvi, mācību sasniegumu vērtēšanas formas un metodiskos paņēmienus;

1.3. pamatizglītības programmu paraugus atbilstoši izglītības ieguves formām un izglītības programmu īpašajiem veidiem.

**II. Pamatizglītības programmu galvenie mērķi un uzdevumi**

2. Pamatizglītības programmu galvenie mērķi ir šādi:

2.1. nodrošināt izglītojamo ar sabiedriskajai un personiskajai dzīvei nepieciešamajām pamatzināšanām un pamatprasmēm;

2.2. radīt pamatu izglītojamā turpmākajai izglītībai;

2.3. veicināt izglītojamā harmonisku veidošanos un attīstību;

2.4. sekmēt izglītojamā atbildīgu attieksmi pret sevi, ģimeni, sabiedrību, apkārtējo vidi un valsti.

3. Pamatizglītības programmu galvenie uzdevumi ir šādi:

3.1. veidot priekšstatu un sapratni par galvenajiem dabas, sociālajiem un ilgtspējīgas attīstības procesiem, morāles un ētikas vērtībām;

3.2. nodrošināt valodas un matemātikas pamatzināšanu un pamatprasmju apguves iespēju;

3.3. nodrošināt iespēju apgūt mācīšanās pamatprasmes un informācijas tehnoloģiju izmantošanas pamatiemaņas;

3.4. nodrošināt iespēju izglītojamajiem apgūt nepieciešamās zināšanas un demokrātijas vērtības;

3.5. nodrošināt iespēju gūt radošās darbības pieredzi;

3.6. veidot pamatpriekšstatu par Latvijas, Eiropas un pasaules kultūras mantojumu;

3.7. izkopt saskarsmes un sadarbības spējas;

3.8. apzināties savu un citu atbildību par veselību.

**III. Pamatizglītības obligātais saturs**

4. Pamatizglītības obligāto saturu veido šādas izglītības jomas:

4.1. valoda

4.2. tehnoloģiju un zinātņu pamati;

4.3. cilvēks un sabiedrība

4.4. māksla.

5. Izglītības jomām raksturīgie mācību priekšmeti, galvenie uzdevumi, izglītošanas aspekti un vispārīgais saturs noteikts šo noteikumu 1.pielikumā.

6. Pamatizglītības programmu saturs tiek īstenots šādos mācību priekšmetos:

6.1. latviešu valoda latviešu mācībvalodas izglītības iestādēs;

6.2.latviešu valoda un literatūra mazākumtautību pamatizglītības programmām;

6.3. mazākumtautības valoda mazākumtautību pamatizglītības programmām

6.4. svešvaloda;

6.5.matemātika;

6.6.informātika;

6.7. dabaszinības;   
 6.8. bioloģija;

6.9. fizika;

6.10. ķīmija;

6.11. ģeogrāfija;

6.12. literatūra;

6.13. mūzika;

6.14. vizuālā māksla;

6.15. pasaules vēsture;

6.16. Latvijas vēsture;

6.17. sociālās zinības;

6.18. mājturība un tehnoloģijas;

6.19. sports;

6.20. ētika;

6.21. kristīgā mācība.

7. Pamatizglītības programmu saturu nosaka šādi mācību priekšmetu standarti:

7.1. Latviešu valoda. Mācību priekšmeta standarts 1.-9.klasei (2.pielikums);

7.2. Latviešu valoda un literatūra mazākumtautību izglītības programmās. Mācību priekšmeta standarts 1.-9.klasei (3.pielikums);

7.3. Mazākumtautības valoda. Mācību priekšmeta standarts 1.-9.klasei (4.pielikums);

7.4. Svešvaloda. Mācību priekšmeta standarts 1.-9.klasei (5.pielikums);

7.5. Matemātika. Mācību priekšmeta standarts 1.9.klasei (6.pielikums);

7.6. Informātika. Mācību priekšmeta standarts 5.-7.klasei (7.pielikums);

7.7. Dabaszinības. Mācību priekšmeta standarts 1.-6.klasei (8.pielikums);

7.8. Bioloģija. Mācību priekšmeta standarts 7.-9.klasei (9.pielikums);

7.9. Fizika. Mācību priekšmeta standarts 8.-9.klasei (10.pielikums);

7.10. Ķīmija. Mācību priekšmeta standarts 8.-9.klasei (11.pielikums);

7.11. Ģeogrāfija. Mācību priekšmeta standarts 7.-9.klasei (12.pielikums);

7.12. Literatūra. Mācību priekšmeta standarts 4.-9.klasei (13.pielikums);

7.13. Mūzika. Mācību priekšmeta standarts 1.-9.klasei (14.pielikums);

7.14. Vizuālā māksla. Mācību priekšmeta standarts 1.-9.klasei (15.pielikums);

7.15. Pasaules vēsture. Mācību priekšmeta standarts 6.-9.klasei (16.pielikums);

7.16. Latvijas vēsture. Mācību priekšmeta standarts 6.-9.klasei (17.pielikums).

7.17. Sociālās zinības. Mācību priekšmeta standarts 1.-9.klasei (18.pielikums);

7.18. Mājturība un tehnoloģijas. Mācību priekšmeta standarts 1.-9.klasei (19.pielikums);

7.19. Sports. Mācību priekšmeta standarts 1.-9.klasei (20.pielikums);

7.20. Ētika. Mācību priekšmeta standarts 1.-3.klasei (21.pielikums);

7.21. Kristīgā mācība. Mācību priekšmeta standarts 1.-3.klasei

(22.pielikums).

8. Latviešu valodas un mazākumtautību mācību valodas lietojumu mazākumtautību pamatizglītības programmās nosaka šajos noteikumos ietvertiemazākumtautību pamatizglītības programmu paraugi.

9. Pamatizglītības programmās 1.-3.klasē pēc vecāku (personas, kas īsteno aizgādību) (turpmāk – vecāki) izvēles izglītojamie apgūst ētiku vai kristīgo mācību

10. Izglītības iestāde pamatizglītības programmas ietvaros var īstenot šo noteikumu 6.punktā neminētus mācību priekšmetus, nepārsniedzot Vispārējās izglītības likumā pamatizglītības programmām noteikto mācību stundu skaitu dienā un slodzi. Izglītības iestādes šādu mācību priekšmetu standartus izstrādā patstāvīgi un saskaņo tos ar Valsts izglītības satura centru.

11. Izglītības programmās, kuras īsteno vakara (maiņu) vai neklātienes (tai skaitā tālmācības) formā, kā arī izglītības programmās, kuras īsteno ieslodzījuma vietās, var neiekļaut šo noteikumu 6.18., 6.19. apakšpunktā minētos mācību priekšmetus.

12. Speciālajās pamatizglītības programmās izglītības iestāde šajos noteikumos minētās prasības īsteno atbilstoši izglītojamā attīstības traucējuma veidam, viņa spējām un veselības stāvoklim:

12.1. speciālajās pamatizglītības programmās izglītojamajiem ar garīgās attīstības traucējumiem var neiekļaut šo noteikumu 6.8., 6.9. un 6.10.apakšpunktā minētos mācību priekšmetus, atsevišķus šo mācību priekšmetu tematus integrēti iekļaujot šo noteikumu 6.7., 6.17. un 6.18.apakšpunktā minēto mācību priekšmetu saturā;

12.2. speciālajās pamatizglītības programmās izglītojamajiem ar smagiem garīgās attīstības traucējumiem vai vairākiem smagiem attīstības traucējumiem var neiekļaut šo noteikumu 6.20. un 6.21.apakšpunktā minētos mācību priekšmetus, atsevišķus šo mācību priekšmetu tematus integrēti iekļaujot šo noteikumu 6.17.apakšpunktā minētā mācību priekšmeta saturā, kā arī šo noteikumu 6.8., 6.9., 6.10., 6.11., 6.4., 6.12., 6.15. un 6.16.apakšpunktā minētos mācību priekšmetus.

13. Visās pamatizglītības programmās iekļauj šādas tēmas: vide, drošība un veselība.

**IV. Izglītojamo iegūtās pamatizglītības vērtēšanas pamatprincipi un kārtība**

14. Standartā noteiktās pamatprasības attiecībā uz mācību priekšmeta apguvi noteiktas atbilstoši optimālajam izglītojamo zināšanu un prasmju līmenim.

15. Izglītojamo iegūtās pamatizglītības vērtēšanas pamatprincipi ir šādi:

15.1. prasību atklātības un skaidrības princips. Mācību priekšmetu standartos ir noteikts obligātais mācību priekšmeta saturs un pamatprasības izglītojamā sasniegumiem;

15.2. pozitīvo sasniegumu summēšanas princips. Iegūtā pamatizglītība tiek vērtēta, summējot pozitīvos sasniegumus iegaumēšanas un izpratnes, zināšanu lietošanas un radošās darbības līmenī;

15.3. vērtējuma atbilstības princips. Noslēguma pārbaudes darbā tiek piedāvāta iespēja apliecināt savas zināšanas, prasmes un iemaņas visiem mācību sasniegumu vērtēšanas līmeņiem atbilstošos uzdevumos, jautājumos, piemēros un situācijās. Pārbaudes darba organizācija nodrošina adekvātu un objektīvu vērtējumu;

15.4. vērtējuma noteikšanai izmantoto pārbaudes veidu dažādības princips. Mācību sasniegumu vērtēšanā izmanto rakstiskas, mutiskas un kombinētas pārbaudes, individuālo un grupas sasniegumu vērtēšanu un dažādus pārbaudes darbus;

15.5. vērtēšanas regularitātes princips. Mācību sasniegumi tiek vērtēti regulāri, lai pārliecinātos par izglītojamā iegūtajām zināšanām, prasmēm, iemaņām un mācību sasniegumu attīstības dinamiku;

15.6. vērtējuma obligātuma princips. Izglītojamam nepieciešams iegūt vērtējumu visos pamatizglītības programmas mācību priekšmetos un valsts pārbaudījumos, izņemot tos mācību priekšmetus un valsts pārbaudījumus, no kuriem izglītojamais ir atbrīvots.

16. Izglītojamā mācību sasniegumus 1.klasē vērtē aprakstoši. Tas ir īss mutisks un rakstisks vērtējums par izglītojamā mācību darbību, mācīšanās stilu, saskarsmes un sadarbības prasmēm, attieksmi pret mācībām un mācību sasniegumu attīstības dinamiku.

17. Izglītojamā mācību sasniegumus 2. un 3.klasē šo noteikumu 6.5., 6.1., 6.2. un 6.3.apakšpunktā minētajos mācību priekšmetos vērtē 10 ballu skalā (23.pielikums), pārējos mācību priekšmetos izglītojamā mācību sasniegumus vērtē aprakstoši.

18. Izglītojamā mācību sasniegumus 4.-9.klasē vērtē 10 ballu skalā.

19. Centralizētajā eksāmenā izglītojamo mācību sasniegumus izsaka procentuālajā novērtējumā. Iegūto novērtējumu ieraksta pamatizglītības sertifikātā, norādot kopējo procentuālo novērtējumu un procentuālo novērtējumu katrai eksāmena daļai.

20. Izglītojamajiem centralizētajā eksāmenā latviešu valodā mazākumtautību izglītības programmās pamatizglītības sertifikātā papildus norāda valsts valodas prasmes līmeni un pakāpi atbilstoši normatīvajam aktam par valsts valodas zināšanu apjomu profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai.

21. Valsts pārbaudījumi, beidzot 3.klasi, ir šādi:

21.1. diagnosticējošais darbs ar kombinētu mācību saturu;

21.2. diagnosticējošais darbs latviešu valodā mazākumtautību izglītības programmās.

22. Valsts pārbaudījumi, beidzot 6.klasi, ir šādi:

22.1. diagnosticējošais darbs latviešu valodā latviešu mācībvalodas izglītības programmās;

22.2. diagnosticējošais darbs latviešu valodā mazākumtautību izglītības programmās;

22.3. diagnosticējošais darbs matemātikā;

22.4. diagnosticējošais darbs dabaszinībās;

22.5. diagnosticējošais darbs mazākumtautības valodā mazākumtautību izglītības programmās.

23. Valsts pārbaudījumi, beidzot 9.klasi, ir šādi:

23.1. eksāmens latviešu valodā latviešu mācībvalodas izglītības programmās;

23.2. centralizētais eksāmens latviešu valodā mazākumtautību izglītības programmās;

23.3. eksāmens matemātikā;

23.4. eksāmens Latvijas vēsturē;

23.5. eksāmens mazākumtautības valodā mazākumtautību izglītības programmās;

23.6. eksāmens svešvalodā.

**V. Mācību sasniegumu vērtēšanas formas un metodiskie paņēmieni**

24. Izglītojamā mācību sasniegumus vērtē atbilstoši izglītojamo iegūtās pamatizglītības vērtēšanas pamatprincipiem un kārtībai.

25. Ir šādas mācību sasniegumu vērtēšanas formas:

25.1. mutiskā;

25.2. rakstiskā;

25.3. praktiskā;

25.4. kombinētā.

26. Mācību sasniegumu vērtēšana ir integrēta mācību procesa sastāvdaļa izglītojamā zināšanu, prasmju, attieksmju, kā arī mācību sasniegumu attīstības dinamikas noteikšanai.

27. Mācību sasniegumus vērtē:

27.1. pedagogs;

27.2. izglītojamais, patstāvīgi novērtējot savus sasniegumus;

27.3. izglītojamie, savstarpēji novērtējot savus sasniegumus;

27.4. izglītības iestādes administrācija;

27.5. izglītības pārvaldes iestāde vai izglītības speciālists;

27.6. Valsts izglītības satura centrs.

28. Mācību sasniegumu vērtēšanas metodiskie paņēmieni ir:

28.1. ievadvērtēšana mācību procesa sākumā pirms temata vai mācību priekšmeta apguves, nosakot izglītojamā zināšanu un prasmju apguves līmeni, lai pieņemtu lēmumu par turpmāko mācību procesu;

28.2. kārtējā vērtēšana mācību procesa laikā, nosakot izglītojamā mācību sasniegumus, lai tos uzlabotu un saskaņotu mācību procesa norises, mācību mērķa un izmantoto mācību metožu savstarpējo atbilstību, kā arī veicinot izglītojamā pašnovērtēšanas prasmes un atbildību;

28.3. nobeiguma vērtēšana, nosakot izglītojamā zināšanu un prasmju apguves līmeni, kā arī izglītojamā produktīvās darbības prasmes temata vai loģiskas temata daļas, semestra, mācību gada, kursa vai izglītības pakāpes nobeigumā.

29. Mācību sasniegumu vērtēšanas formas, metodiskos paņēmienus, pārbaudījumu apjomu, skaitu, izpildes laiku un vērtēšanas kritērijus nosaka mācību sasniegumu vērtētājs, ievērojot attiecīgā mācību priekšmeta saturu un izglītības iestādē īstenoto pamatizglītības programmu.

30. Vērtējumu mācību priekšmetā gadā izliek visās klasēs, izņemot 1.klasē un 2.-3.klasē 6.4., 6.7., 6.13., 6.14., 6.19., 6.20., 6.21.apakšpunktā minētajos mācību priekšmetos, ņemot vērā pirmā un otrā semestra vērtējumu.

31. Mācību sasniegumu vērtētājs izglītības iestādes obligātajā dokumentācijā lieto apzīmējumu „n/v” (nav vērtējuma), ja saskaņā ar šo noteikumu 29.punktu, nav iespējams novērtēt izglītojamā mācību sasniegumus. Gadījumus, kādos mācību sasniegumu vērtētājs ir tiesīgs lietot apzīmējumu „n/v”, nosaka izglītības iestāde iekšējos normatīvajos aktos.

**VI. Pamatizglītības izglītības programmu paraugi**

32. Šo noteikumu 24.pielikums nosaka pamatizglītības programmas paraugu šādām izglītības programmām atbilstoši Latvijas izglītības klasifikācijai:

Pamatizglītības programmai (izglītības programmas kods 21011111), kas ietver:

32.1. Pamatizglītības pirmā posma (1.-6.klase) programmu (izglītības programmas kods 11011111);

32.2. Pamatizglītības pirmā posma (1.-6.klase) vakara (maiņu) programmu (izglītības programmas kods 11011112);

32.3. Pamatizglītības programma vakara (maiņu) programmu (izglītības programmas kods 21011112);

32.4. Pamatizglītības neklātienes programmu (izglītības programmas kods 21011113);

32.5. Pamatizglītības humanitārā un sociālā virziena programmu (izglītības programmas kods 21012111);

32.6. Pamatizglītības matemātikas, dabaszinību un tehnikas virziena programmu (izglītības programmas kods 21013111);

32.7. Pamatizglītības profesionāli orientētā virziena programmu (izglītības programmas kods 21014111);

32.8. Pamatizglītības otrā posma (7.-9.klase) programmu (izglītības programmas kods 23011111);

32.9. Pamatizglītības otrā posma (7.-9.klase) vakara (maiņu) programmu (izglītības programmas kods 23011112);

32.10. Pamatizglītības otrā posma (7.-9.klase) neklātienes programmu (izglītības programmas kods 230111113).

33. Šo noteikumu 25.pielikums nosaka pamatizglītības mazākumtautību programmas paraugu šādām izglītības programmām atbilstoši Latvijas izglītības klasifikācijai:

Pamatizglītības mazākumtautību programmai (izglītības programmas kods 21011121), kas ietver:

33.1. Pamatizglītības pirmā posma (1.-6.klase) mazākumtautību programmai (izglītības programmas kods 11011121);

33.2. Pamatizglītības pirmā posma (1.-6.klase) vakara (maiņu) mazākumtautību programmai (izglītības programmas kods 11011122);

33.3. Pamatizglītības mazākumtautību vakara (maiņu) programmai (izglītības programmas kods 21011122);

33.4. Pamatizglītības mazākumtautību neklātienes programmai (izglītības programmas kods 21011123);

33.5. Pamatizglītības humanitārā un sociālā virziena mazākumtautību programmai (izglītības programmas kods 21012121);

33.6. Pamatizglītības matemātikas, dabaszinību un tehnikas virziena mazākumtautību programmai (izglītības programmas kods 21013121);

33.7. Pamatizglītības profesionāli orientētā virziena mazākumtautību programmai (izglītības programmas kods 21014121);

33.8. Pamatizglītības otrā posma (7.-9.klase) mazākumtautību programmai (izglītības programmas kods 23011121);

33.9. Pamatizglītības otrā posma (7.-9.klase) vakara (maiņu) mazākumtautību programmai (izglītības programmas kods 23011122);

33.10. Pamatizglītības otrā posma  (7.-9.klase)  neklātienes mazākumtautību programmai (izglītības programmas kods 23011123).

34. Šo noteikumu 26.pielikums nosaka pamatizglītības pedagoģiskās korekcijas programmas paraugu šādām izglītības programmām atbilstoši Latvijas izglītības klasifikācijai:

Pamatizglītības pedagoģiskās korekcijas programmai (izglītības programmas kods 21011811), kas ietver:

34.1 Pamatizglītības pirmā posma (1.-6.klase) pedagoģiskās korekcijas programmai (izglītības programmas kods 11011811);

34.2. Pamatizglītības pirmā posma (1.-6.klase) pedagoģiskās korekcijas mazākumtautību programmai (izglītības programmas kods 11011821);

34.3. Pamatizglītības pirmā posma (1.-6.klase) pedagoģiskās korekcijas vakara (maiņu) programmai (izglītības programmas kods 11011812);

34.4. Pamatizglītības pirmā posma (1.-6.klase) pedagoģiskās korekcijas vakara (maiņu) mazākumtautību programmai (izglītības programmas kods 11011822);

34.5. Pamatizglītības pedagoģiskās korekcijas mazākumtautību programmai (izglītības programmas kods 21011821);

34.6. Pamatizglītības pedagoģiskās korekcijas vakara (maiņu) programmai (izglītības programmas kods 21011812);

34.7. Pamatizglītības pedagoģiskās korekcijas vakara (maiņu) mazākumtautību programmai (izglītības programmas kods 21011822);

34.8. Pamatizglītības profesionāli orientētā virziena pedagoģiskās korekcijas programmai (izglītības programmas kods 21014811);

34.9. Pamatizglītības profesionāli orientētā virziena pedagoģiskās korekcijas mazākumtautību programmai (izglītības programmas kods 21014821);

34.10. Pamatizglītības profesionāli orientētā virziena pedagoģiskās korekcijas vakara (maiņu) programmai (izglītības programmas kods 21014812);

34.11. Pamatizglītības profesionāli orientētā virziena pedagoģiskās korekcijas vakara (maiņu) mazākumtautību programmai (izglītības programmas kods 21014822);

34.12. Pamatizglītības otrā posma (7.-9.klase) pedagoģiskās korekcijas programmai (izglītības programmas kods 23011811);

34.13. Pamatizglītības otrā posma (7.-9.klase) pedagoģiskās korekcijas mazākumtautību programmai (izglītības programmas kods 23011821);

34.14. Pamatizglītības otrā posma (7.-9.klase) pedagoģiskās korekcijas vakara (maiņu) programmai (izglītības programmas kods 23011812);

34.15. Pamatizglītības otrā posma (7.-9.klase) pedagoģiskās korekcijas vakara (maiņu) mazākumtautību programmai (izglītības programmas kods 23011822);

34.16. Pamatizglītības otrā posma (7.-9.klase) pedagoģiskās korekcijas neklātienes programmai (izglītības programmas kods 23011813);

34.17. Pamatizglītības otrā posma (7.-9.klase) pedagoģiskās korekcijas neklātienes mazākumtautību programmai (izglītības programmas kods 23011823).

35. Šo noteikumu 27.pielikums nosaka pamatizglītības sociālās korekcijas izglītības programmas paraugu šādām izglītības programmām atbilstoši Latvijas izglītības klasifikācijai:

Pamatizglītības sociālās korekcijas izglītības programmai (izglītības programmas kods 21011911), kas ietver:

35.1. pamatizglītības pirmā posma (1.-6.klase) sociālās korekcijas izglītības programmai (izglītības programmas kods 11011911);

35.2. pamatizglītības pirmā posma (1.-6.klase) sociālās korekcijas mazākumtautību izglītības programmai (izglītības programmas kods 11011921);

35.3. pamatizglītības pirmā posma (1.-6.klase) sociālās korekcijas vakara (maiņu) izglītības programmai (izglītības programmas kods 11011912);

35.4. pamatizglītības pirmā posma (1.-6.klase) sociālās korekcijas vakara (maiņu) mazākumtautību izglītības programmai (izglītības programmas kods 11011922);

35.5. pamatizglītības sociālās korekcijas mazākumtautību izglītības programmai (izglītības programmas kods 21011921);

35.6. pamatizglītības sociālās korekcijas izglītības vakara (maiņu) programmai (izglītības programmas kods 21011912);

35.7. pamatizglītības sociālās korekcijas izglītības vakara (maiņu) mazākumtautību programmai (izglītības programmas kods 21011922);

35.8. pamatizglītības profesionāli orientēta virziena sociālās korekcijas izglītības programmai (izglītības programmas kods 21014911);

35.9. pamatizglītības profesionāli orientēta virziena sociālās korekcijas mazākumtautību izglītības programmai (izglītības programmas kods 21014921);

35.10. pamatizglītības profesionāli orientēta virziena sociālās korekcijas vakara (maiņu) izglītības programmai (izglītības programmas kods 21014912);

35.11. pamatizglītības profesionāli orientēta virziena sociālās korekcijas vakara (maiņu) mazākumtautību izglītības programmai (izglītības programmas kods 21014922);

35.12. pamatizglītības otrā posma (7.-9.klase) sociālās korekcijas izglītības programmai (izglītības programmas kods 23011911);

35.13. pamatizglītības otrā posma (7.-9.klase) sociālās korekcijas izglītības mazākumtautību programmai (izglītības programmas kods 23011921);

35.14. pamatizglītības otrā posma (7.-9.klase) sociālās korekcijas vakara (maiņu) izglītības programmai (izglītības programmas kods 23011912);

35.15. pamatizglītības otrā posma (7.-9.klase) sociālās korekcijas vakara (maiņu) mazākumtautību izglītības programmai (izglītības programmas kods 23011922);

35.16. pamatizglītības otrā posma (7.-9.klase) profesionāli orientēta virziena sociālās korekcijas programmai (izglītības programmas kods 23014911);

35.17. pamatizglītības otrā posma (7.-9.klase) profesionāli orientēta virziena sociālās korekcijas mazākumtautību izglītības programmai (izglītības programmas kods 23014921).

36. Šo noteikumu 28.pielikums nosaka speciālās pamatizglītības programmu paraugu šādām izglītības programmām atbilstoši Latvijas izglītības klasifikācijai:

36.1. speciālās pamatizglītības programmai izglītojamiem ar redzes traucējumiem (izglītības programmas kods 2015111);

36.2. speciālās pamatizglītības mazākumtautību programmai izglītojamiem ar redzes traucējumiem (izglītības programmas kods 2015121);

36.3. speciālās pamatizglītības programmai izglītojamiemar dzirdes traucējumiem (izglītības programmas kods 21015211);

36.4. speciālās pamatizglītības mazākumtautību programmai izglītojamiemar dzirdes traucējumiem (izglītības programmas kods 21015221);

36.5. speciālās pamatizglītības programmai izglītojamiem arfiziskās attīstības traucējumiem (izglītības programmas kods 21015311);

36.6. speciālās pamatizglītības mazākumtautību programmai izglītojamiem arfiziskās attīstības traucējumiem (izglītības programmas kods 21015321);

36.7. speciālās pamatizglītības programmai izglītojamiem ar somatiskām saslimšanām (izglītības programmas kods 21015411);

36.8. speciālās pamatizglītības mazākumtautību programmai izglītojamiem ar somatiskām saslimšanām (izglītības programmas kods 21015421);

36.9. speciālās pamatizglītības programmai izglītojamiem ar valodas traucējumiem (21015511);

36.10. speciālās pamatizglītības mazākumtautību programmai izglītojamiem ar valodas traucējumiem (21015521);

36.11.speciālās pamatizglītības programmai izglītojamiem ar mācīšanās traucējumiem (izglītības programmas kods 21015611);

36.12.speciālās pamatizglītības mazākumtautību programmai izglītojamiem ar mācīšanās traucējumiem (izglītības programmas kods 21015621);

36.13. speciālās pamatizglītības programmai izglītojamiem ar garīgās veselības traucējumiem (izglītības programmas kods 21015711);

36.14. speciālās pamatizglītības mazākumtautību programmai izglītojamiem ar garīgās veselības traucējumiem (izglītības programmas kods 21015721).

37. Šo noteikumu 29.pielikums nosaka speciālās pamatizglītības programmu paraugu šādām izglītības programmām atbilstoši Latvijas izglītības klasifikācijai:

37.1. speciālās pamatizglītības programmai izglītojamiem ar garīgās attīstības traucējumiem (izglītības programmas kods 21015811);

37.2. speciālās pamatizglītības mazākumtautību programmai izglītojamiem ar garīgās attīstības traucējumiem (izglītības programmas kods 21015821).

38. Šo noteikumu 30.pielikums nosaka speciālās pamatizglītības programmu paraugu šādām izglītības programmām atbilstoši Latvijas izglītības klasifikācijai:

38.1. speciālās pamatizglītības programmai izglītojamiem ar **smagiem garīgās attīstības traucējumiem vai vairākiem smagiem attīstības traucējumiem** (izglītības programmas kods 21015911);

38.2. speciālās pamatizglītības mazākumtautību programmai izglītojamiem ar **smagiem garīgās attīstības traucējumiem vai vairākiem smagiem attīstības traucējumiem** (izglītības programmas kods 21015921).

**VII. Noslēguma jautājumi**

39. Atzīt par spēku zaudējušiem Ministru kabineta 2006.gada 19.decembra noteikumus Nr. 1027 "Noteikumi par valsts standartu pamatizglītībā un pamatizglītības mācību priekšmetu standartiem" (Latvijas Vēstnesis, 2006, 204.nr.; 2007, 83.nr.; 2008, 36.nr.; 2009, 99., 187.nr.; 2010, 167.nr.; 2011, 69., 137.nr.; 2012, 3. nr.).

40. Mācību priekšmetu standarti, kas izglītības iestādei apstiprināti Valsts izglītības satura centrā līdz šo noteikumu spēkā stāšanās dienai, ir spēkā līdz to apstiprinājuma termiņa beigām.

41. 2012./2013., 2013./2014., 2014./2015., 2015./2016., 2016./ 2017., 2017./2018, 2018./2019. mācību gadā 3.–9.klasē pamatizglītības programma šo noteikumu 6.4.apakšpunktā minētajā mācību priekšmetā tiek īstenota atbilstoši šo noteikumu 31.pielikumam.

42. Ar 2014./2015.mācību gadu 1.klasē un 2015./2016.mācību gadu 1. un 2.klasē pamatizglītības programma šo noteikumu 6.4.apakšpunktā minētajā mācību priekšmetā tiek īstenota atbilstoši šo noteikumu 12.pielikumam.

43. 2012./2013.mācību gadā 8.–9.klasē un 2013./2014.mācību gadā 9.klasē pamatizglītības programma šo noteikumu 6.15. un 6.16. apakšpunktā minētajos mācību priekšmetos tiek īstenota mācību priekšmetā "Latvijas un pasaules vēsture" atbilstoši šo noteikumu 32.pielikumam.

44. Ar 2014./2015.mācību gadu 9.klasē pamatizglītības programma šo noteikumu 6.15. un 6.16. apakšpunktā minētajos mācību priekšmetos tiek īstenota atbilstoši šo noteikumu 16. un 17.pielikumam.

45.Sākot ar2012./2013*.*mācību gadu, valsts pārbaudījumi, beidzot 3.klasi, ir šādi:

45.1.diagnosticējošais darbs ar kombinētu mācību saturu;

45.2. diagnosticējošais darbs latviešu valodā mazākumtautību izglītības programmās.

46**.**Sākot ar 2012./2013*.*mācību gadu, valsts pārbaudījumi, beidzot 6.klasi, ir šādi*:*

46.1. diagnosticējošais darbs latviešu valodā latviešu mācībvalodas izglītības programmās;

46.2. diagnosticējošais darbs latviešu valodā mazākumtautību izglītības programmās*;*

46.3. diagnosticējošais darbs matemātikā;

46.4. diagnosticējošais darbs dabaszinībās;

46.5. diagnosticējošais darbs mazākumtautības valodā mazākumtautību izglītības programmās*.*

47. Valsts pārbaudījumi, beidzot 9.klasi, ir šādi:

47.1. eksāmens latviešu valodā latviešu mācībvalodas izglītības programmās;   
 47.2. centralizētais eksāmens latviešu valodā mazākumtautību izglītības programmās;   
 47.3. eksāmens matemātikā;

47.4. eksāmens Latvijas un pasaules vēsturē;

47.5. eksāmens mazākumtautības valodā mazākumtautību izglītības programmās;   
 47.6. eksāmens svešvalodā.

48. Sākot ar 2012./2013. mācību gadu vērtējumu mācību priekšmetā gadā visās klasēs, izņemot 3.klasi, izliek, ņemot vērā pirmā un otrā semestra vērtējumu, kā arī vērtējumu valsts pārbaudījumā.

49. Izglītības iestādes, kuras īsteno pamatizglītības programmas, pamatojoties uz licenci, kas izsniegta līdz šo noteikumu spēkā stāšanās dienai un atbilst šajos noteikumos noteiktajam, ir tiesīgas to īstenot līdz licences darbības termiņa beigām.

50. Izglītības iestādes, kuras īsteno pamatizglītības programmas, pamatojoties uz licenci, kas izsniegta līdz šo noteikumu spēkā stāšanās dienai, bet neatbilst šajos noteikumos noteiktajam, pārlicencē pamatizglītības programmu līdz 2014.gada 1.septembrim.

Ministru prezidents V.Dombrovskis

Izglītības un zinātnes ministrs R.Ķīlis

Iesniedzējs:

izglītības un zinātnes ministrs R.Ķīlis

Vīzē:

Valsts sekretāre S.Liepiņa

22.03.2013.

2955

O.Arkle

67047944, [olita.arkle@izm.gov.lv](mailto:olita.arkle@izm.gov.lv)